**JUDEȚUL MUREȘ** (nu produce efecte juridice)\*

**MUNICIPIUL TÂRGU MUREȘ**

**Administrația Domeniului Public PRIMAR,**

*Serviciul Juridic și Avize* **Soós Zoltán**

**Nr. 8084 / 1591 / 12.02.2025**

**REFERAT DE APROBARE**

**pentru modificarea Hotărârii nr. 100 din 25 aprilie 2024 privind aprobarea organizării unui concurs de idei pentru concepția artistică „Monumentul Eroilor Revoluției din Decembrie 1989”**

Prin Hotărârea nr. 100 din 25 aprilie 2024, consiliul local a aprobat, în cadrul ședinței ordinare de la acea dată, un concurs pentru identificarea unei idei aristice pentru proiectul ”*Monumentul Eroilor Revoluției din Decembrie 1989*”, urmând ca acesta să fie amplasat în Piața Victoriei, în partea dinspre Biserica Adormii Maicii Domnului a parcului aferent. Anexa nr. 4 a hotărârii, adoptată ca parte integrantă din aceasta, cuprinde date cu privire la componența juriului concursului.

Prin adresa cu nr. 5058/901/31.01.2025, Asociația Identitatea Revoluției Române Mureș, reprezentată de către Ganea Mihai Viorel, în calitate de președinte, a propus pentru componența juriului de selecție trei revoluționari, dintre care doi nu mai coincid cu cei nominalizați în Anexa 4 a H.C.L. nr. 100 din 25 aprilie 2024.

În vederea asigurării continuității proiectului, este necesară modificarea Anexei 4 cu noii membri propuși în adresa mai sus menționată. Totodată, întrucât secretarul nominalizat al concursului, domnul Bătăran Viorel, a atins vârsta de pensionare și nu mai lucrează în cadrul instituției, propunem înlocuirea acestuia cu un alt angajat din aparatul de specialitate al primarului.

Referitor la membrii juriului care fac parte din consiliul local, menționăm că președintele juriului este unul dintre cei doi viceprimari, însă, în prezent, domnul consilier György Alexandru nu mai ocupă funcția de viceprimar al municipiului Târgu Mureș, iar domnul Berecki Sándor nu mai are calitatea de consilier local. Prin urmare, va fi necesară nominalizarea unor înlocuitori ai acestora.

Ținând cont de cele sus menționate, supunem aprobării Consiliului Local al Municipiului Târgu Mureș proiectul alăturat.

**ADMINISTRATOR PUBLIC**

**Gombos Géza Csaba**

**Aviz favorabil al**

**Administrației Domeniului Public**

**Ing. Florian Moldovan**

*Întocmit,*

*C.j. Tudor Făgărășan*

3

**\**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ***

**R O M Â N I A**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

**Proiect**

(nu produce efecte juridice)\*

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2025**

**pentru modificarea Hotărârii nr. 100 din 25 aprilie 2024 privind aprobarea organizării unui concurs de idei pentru concepția artistică „Monumentul Eroilor Revoluției din Decembrie 1989”**

***Consiliul Local Municipal Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. 8084 / 1591 / 12.02.2025 inițiat de Serviciul Public Administrația Domeniului Public *pentru modificarea Hotărârii nr. 100 din 25 aprilie 2024 privind aprobarea organizării unui concurs de idei pentru concepția artistică „Monumentul Eroilor Revoluției din Decembrie 1989”*;
2. Raportul comisiilor de specialitate din cadrul Consiliului Local Municipal Târgu Mureș;
3. Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_\_\_\_\_\_\_\_;

**În conformitate cu prevederile:**

* Legii nr. 120/2006 a monumentelor de for public, modificată și completatăLegii *serviciilor comunitare de utilități publice nr. 51/2006*, republicată, cu modificările și completările ulterioare;
* O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare
* Art. 58 și art. 59 din Legea nr. 24/2000 privind normele de tehnică legislativă pentru elaborarea actelor normative, rep., cu modificările și completările ulterioare;

**În temeiul prevederilor** art. 129, alin. (1), alin. (2), lit. ”b” și ”d”, alin. (7), lit. ”j”, alin. art. 196, alin. (1), lit. ”a” și ale art. 243, alin. (1), lit. ”a” din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e :**

**Art. I.** Se aprobă modificarea Hotărârii nr. 100 din 25 aprilie 2024 privind aprobarea organizării unui concurs de idei pentru concepția artistică „Monumentul Eroilor Revoluției din Decembrie 1989” după cum urmează:

1. La Anexa 4 a Hotărârii, componența juriului se modifică după cum urmează:

”*1. \_\_\_\_\_\_\_\_\_\_\_\_\_\_\_\_\_\_\_ –* ***președintele juriului*** *– viceprimar, Municipiul Târgu Mureș*

1. *\_\_\_\_\_\_\_\_\_\_\_\_\_\_\_\_\_ – consilier local municipal Târgu Mureș;*
2. ***Băciuț Nicolae*** *– membru al Direcției Județene pentru Cultură Mureș;*
3. ***Grama Ioan Vasile*** *– membru U.A.P.Mureș;*
4. ***Mana Bucur*** *– membru al U.A.P. Mureș;*
5. ***Gheorghe Mureșan*** *– membru al U.A.P. Mureș:*
6. ***Ganea Mihai Viorel*** *– revoluționar;*
7. ***Vuță Aurel*** *– revoluționar;*
8. ***Timar Francisc*** *– revoluționar.*

***Membrii supleanți:***

1. ***Florian Moldovan*** *– director S.P.A.D.P.*
2. ***Iszlai Tamás*** *- consilier local municipal Târgu Mureș; arhitect;*

*Secretarul concursului:* ***Alexandrescu Ion Victor****, reprezentant al S.P.A.D.P. din cadrul Municipiului Târgu Mureș”.*

**Art. II.** Celelalte prevederi ale Hotărârii nr. 100 din 25 aprilie 2024 rămân neschimbate.

**Art. III.** Cu aducerea la îndeplinire a prezentei hotărâri se încredințează Executivul Municipiului Târgu Mureș, prin Serviciul Public Administrația Domeniului Public.

**Art. IV.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. V.** Prezenta hotărâre se comunică Serviciului Public Administrația Domeniului Public.

**Viză de legalitate**

**Secretarul General al Municipiului Târgu Mureș,**

**BORDI KINGA**

***\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ***